Megfagyott az erkélyre meztelenül kizárt csábító
A szerelmi vagy az alkoholos hevület került-e az életébe Oroszországban egy birobidzsáni férfinak, nem tudni pontosan, de tény, hogy a szerdai hírek szerint meztelenül megfagyott egy lakótelepi ház erkélyén.
Idegenek figyeltek fel az erkélyen lévõ meztelen emberre, de már késõn.
A nyomozás kiderítette: az áldozat betért egy rokonához látogatóba. A házigazda éppen zuhanyozott, s az erõsen alkoholos állapotban lévõ vendég várakozás közben nagyon aktívan próbált közelebbi kapcsolatba lépni a lakás tulajdonosának élettársával.
Amikor a ház ura a fürdõszabából kilépve látta, hogy a rokon nem túl tapintatosan közeledik a barátnõjéhez, méregbe gurult, féltékenységében kényszerítette a vendéget, hogy vetkõzzön le, kizavarta az erkélyre és rácsukta az ajtót. Bizonyára maga sem lehetett teljesen józan, mert egybõl megfeledkezett az erkélyen lévõ rokonról, és elaludt.
A feltételezések szerint az áldozat részben részegsége, részben a nagy hideg miatt nem volt képes segítséget hívni, és a szó szoros értelmében megfagyott az erkélyen: a halál oka kóros lehûlés.
A féltékeny házigazda ellen gondatlanságból elkövetett, halált okozó testi sértés miatt emeltek vádat az orosz lapok szerint.
Az Oroszország távol-keleti részén, a kínai határ közelében fekvõ Birobidzsánban az utóbbi napokban nappal mínusz 20, éjszaka mínusz 32 Celsius fok hidegeket mértek.
kitekintõ